  Майя Бывальцева Удмуртиысь тодмо куасэн бызьылӥсьёс Галина Кулакова но Тамара Тихонова, озьы ик биатлонист Иван Черезов Москваын Гербер шулдыръяськон улсын спортъя лекторие пыриськозы. Со сярысь ивортэ элькунысь тӧролэн но кивалтэтлэн пресс-службазы. Нимо-дано спортсменъёс вералозы, кин но мар соослы вормонъёс басьтыны юрттӥз. Спортысь кизилиосын Москваын пумиськыны луоз 15 час 45 минутэ. Ижкарын Россилэсь нуналзэ но Карлэсь нуналзэ пусъён улсын ортчем шахматъя турнирын вормисьёсын шудозы, чакланъёсъя, Россиысь кивалтэтлэн тӧроезлэн воштӥсез Аркадий Дворкович но Кун Думаысь лулчеберетъя комитетлэн тӧроез Станислав Говорухин. Тодэ вайытом, Гербер шулдыръяськон Москваысь «Эрмитаж» садын 1-тӥ пӧсьтолэзе ортчоз. Куноосты трос тунсыкоез вите. Тегъёс: Спорт Москва Удмуртия Гербер  